**Tabel comparativ pentru proiectul de *Lege pentru modificarea și completarea Ordonanţei Guvernului nr. 51/1998 privind îmbunătăţirea sistemului de finanţare a programelor şi proiectelor culturale***

|  |  |
| --- | --- |
| **Text actual al OG nr. 51/1998** | **Text propus** |
| **Art. 11**  c)diversitatea culturală şi pluridisciplinaritatea - tratamentul nediscriminatoriu al solicitanţilor, reprezentanţi ai diferitelor comunităţi sau domenii culturale, precum şi promovarea diversităţii bunurilor culturale, a abordărilor multidisciplinare;  ~~d)neretroactivitatea - excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare;~~ | **Art. 11**  **„c)** diversitatea culturală - tratamentul nediscriminatoriu al solicitanţilor, reprezentanţi ai diferitelor comunităţi sau domenii culturale, precum şi promovarea diversităţii bunurilor culturale;” |
| **Art. 13**  **(2)** Finanţarea nerambursabilă a programelor culturale se aprobă pentru întreaga perioadă de derulare a acestora şi se asigură, anual, potrivit contractului de finanţare. | **Art. 13**  **(2)** Finanţarea nerambursabilă a programelor culturale prevăzute la art. 1 alin. (2) lit. f)-h1) se aprobă pentru întreaga perioadă de derulare a acestora şi se asigură anual, după caz.**”** |
| **Art. 11**  **(4)**În cazul solicitanţilor persoane fizice sau persoane juridice străine, autoritatea finanţatoare are obligaţia de a lua în considerare documentele care dovedesc îndeplinirea condiţiilor de participare la selecţie, potrivit legislaţiei din ţara de cetăţenie, respectiv de înregistrare a solicitantului persoană juridică. | **Art. 11**  **„(4)** În cazul solicitanţilor persoane fizice autorizate sau persoane juridice străine, autoritatea finanţatoare are obligaţia de a lua în considerare documentele care dovedesc îndeplinirea condiţiilor de participare la selecţie, potrivit legislaţiei din ţara de cetăţenie, respectiv de înregistrare a solicitantului persoană juridică.**”** |
| **Art. 14**  **(1)**Solicitanţii au dreptul să formuleze contestaţii asupra modului de respectare a procedurii privind organizarea şi desfăşurarea selecţiei şi să le depună la sediul autorităţii finanţatoare în termen de maximum 3 zile lucrătoare de la data aducerii la cunoştinţa acestora a rezultatului selecţiei. | **Art. 14**  **„(1)** Solicitanţii au dreptul să formuleze contestaţii asupra modului de respectare a normelor metodologice și a regulamentului aprobat pentru desfășurarea selecţiei şi să le depună la sediul autorităţii finanţatoare în termen de maximum 3 zile lucrătoare de la data aducerii la cunoştinţa acestora a rezultatului selecţiei. |
| **Art. 14**  **(2)**Contestaţiile se soluţionează în termen de maximum 5 zile lucrătoare de la data expirării termenului pentru depunerea contestaţiilor. | **Art. 14**  **(2)** În funcție de numărul de contestații depuse acestea se soluţionează într-un termen cuprins între 5 și maximum 10 zile lucrătoare de la data expirării termenului pentru depunerea contestaţiilor.**”** |
| **Art. 21**  **Alin.(1)**  **e)**o cotă de 20% din încasările obţinute din vânzarea sau închirierea fonogramelor ori videogramelor a căror vizionare nu este recomandată minorilor, potrivit legii; | **Art. 21**  **e)** o cotă de 20% din încasările obţinute din difuzarea, vânzarea sau închirierea fonogramelor ori videogramelor a căror vizionare nu este recomandată minorilor, potrivit legii; |
| **Art. 21**  **Alin.(1)**  **o)**o cotă de 3% din devizul general al investiţiilor autorizate să se realizeze de către operatorii economici pentru construcţiile amplasate în spaţiile de protecţie ale monumentelor istorice proprietate publică; | **Art. 21**  **o)** o cotă de 3% din devizul general al investiţiilor autorizate să se realizeze de către operatorii economici pentru construcţiile amplasate în zonele de protecţie ale monumentelor istorice proprietate publică;” |